joelniklaus/EU_Wikipedias huggingface dataset:
RC Cola

RC Cola (skrátene odvodené z názvu Royal Crown Cola)  je pôvodom americký kolový nealkoholický nápoj, ktorý v štáte Georgia, v Columbuse, v roku 1905 vyvinul lekárnik Claude A. Hatcher. Pôvodne bol nápoj vyrobený pre potravinársky obchod Cole-Hampton-Hatcher ako generická značka, ktorá mala znížiť vysoké náklady za nákup sirupu na výrobu nápoja Coca-Cola. 

Prvým výrobkom produkčného radu bola RC Cola Royal Crown Ginger Ale. Svojím názvom tento nápoj odkazoval na svoju pôvodnú základnú zložku, ktorou bol zázvor. Pod názvom RC Cola boli predstavené nápoje s viacerými druhmi prísad vrátane citrónov, jahôd, či trstinového cukru. V 50. rokoch 20. storočia bola RC Cola prvým nealkoholickým nápojom, ktorý sa predával v hliníkových plechovkách. V roku 1958 sa prvá začala vyrábať v diétnej podobe pod názvom Diet Rite, po nej nasledovala jej verzia, ktorou bol prvý kolový nápoj bez obsahu kofeínu. Aj napriek inováciám a masovej reklamnej kampani boli kvôli nedostatočnej iniciatíve v distribúcii celkové príjmy spoločnosti nízke. RC Colu v USA vlastní a vyrába verejne obchodovaný americký konglomerát výrobcov nápojov a nápojov  Keurig Dr Pepper, vo zvyšku sveta nápoj distribuuje spoločnosť RC Cola International.

Príchute 
Spoločnosť vyrába niekoľko rôznych príchutí:
RC Cola
Diet RC
Diet Rite
Royal Crown Draft Cola – Obmedzená dostupnosť v USA
Cherry R.C. – Dostupná v niektorých predajniach
RC Edge – Dostupná v niektorých predajniach
RC 100 – Nevyrába sa
Caffeine Free RC – Dostupná v niektorých predajniach
RC Free – Dostupná iba v Izraeli

Referencie

Pozri aj 
 Coca-Cola
 Pepsi

Iné projekty

Externé odkazy 
Oficiálna webstránka RC Coly

Nealkoholické nápoje
Kolové nápoje
Ratko Mladić

Ratko Mladić (* 12. marec 1943, Kalinovik, Bosna) bol vrchný veliteľ síl bosnianskych Srbov počas občianskej vojny v rokoch 19921995. V súčasnosti je Mladić obvinený z vojnových zločinov, vrátane masakrov v Sarajeve a Srebrenici. Pred týmto obvinením sa dlho ukrýval.

26. mája 2011 prezident Srbska Boris Tadić oznámil, že Ratko Mladić bol v Srbsku zatknutý a bude postavený pred medzinárodný súdny dvor v Haagu.

Referencie

Pozri aj 
 Občianska vojna v Juhoslávii
 Srebrenica

Iné projekty 

Vojenské osobnosti Republiky srbskej
Jacobs

Jacobs je značka kávy, ktorá vznikla v roku 1895 v Nemecku podľa mena zakladateľa Iohanna Jacobsa a dnes sa v Európe predáva cez Kraft Foods. Hlavné predajné trhy sú Rakúsko, Pobaltské krajiny, Macedónsko, Bulharsko, Srbsko, Česko, Nemecko, Maďarsko, Poľsko, Rumunsko Slovensko, Azerbajdžan, Švajčiarsko, Turecko, Irán a Ukrajina.

Pod vedením Klausa Johanna Jacobsa, ktorý prevzal spoločnosť v roku 1970, sa predaj rozšíril na ďalšie trhy.

Niektoré značky kávy Jacobs sú:
 Jacobs Krönung (predávaná ako Jacobs Monarch na niektorých trhoch)
 Jacobs Night&Day
 Jacobs Cronat Gold

Referencie

Externé odkazy
 oficiálna webstránka Jacobs

Káva
Podniky v Nemecku
14509 Lučenec

(14509) Lučenec je planétka, ktorú objavili Adrián Galád a Alexander Pravda dňa 9. marca 1996 v Astronomickom a geofyzikálnom observatóriu Univerzity Komenského v Modre. Oficiálne bola zaregistrovaná 28. marca v roku 2002 v Stredisku pre asteroidy (Minor Planet Centre) ako planéta č. 14509 s pomenovaním Lučenec. 

Asteroid (14509) Lučenec je približne  veľký kus skaly, ktorý obieha okolo Slnka. Nachádza sa v pásme asteroidov s obežnou dráhou medzi Marsom a Jupiterom. Obežná doba asteroidu trvá približne 3,8 roka pri rýchlosti  za sekundu.

Adrián Galád, jeden z objaviteľov strávil svoju mladosť v Lučenci a ako sám povedal, „Prirástlo mi moje mesto k srdcu a tak som sa rozhodol pomenovať planétku jeho názvom".

Zdroje  
 Dráha planétky (14509) Lučenec v Slnečnej sústave (interaktívny 3D applet, Java)
 Lučenec má planétu staršia stránka mesta Lučenec/zaujímavosť
Planétky 14501 – 14750
Planétky s menami vzťahujúcimi sa k Slovensku
Planétky objavené na Slovensku
Astronomické objekty objavené v roku 1996
Ford Probe

Ford Probe je športový automobil s karosériou typu kupé, ktorý v rokoch 1989 až 1997 vyrábala automobilka Ford. Ford Probe bol postavený na platforme Mazda G, zachovával si však unikátny dizajn exteriéru aj interiéru. Prístrojová doska a vyklápacie svetlomety pochádzali z Mazdy RX7 FC. Probe bol predávaný celosvetovo ako športové kupé. Na európskom trhu nahrádzal model Capri, zároveň išlo o nástupcu model Ford EXP. Pôvodne mal Probe nahradiť model Mustang, Ford však nakoniec ustúpil kritike, a vyvinul nástupcu Mustangu, ktorý bol v ponuke paralelne s modelom Probe. Rozhodnutie o zastavení výroby modelu Probe prišlo v roku 1997 pretože bol najhoršie predávaným modelom Ford toho roku s predajom len 32 505 vozidiel.

Prvá generácia (19891992) 

Prvá generácia Fordu Probe bolo kupé založené na platforme Mazda GD a poháňané 2,2-litrovým 4-valcom SOHC Mazda F2 motorom. Prvá generácia Probe bola založená na sérii automobilových konceptov zo začiatku 80-tych rokov, ktoré bolo možné vidieť vo filmoch ako Sudca Dredd, Návrat do budúcnosti II a Total Recall.

Prvá generácia bola k dispozícii v niekoľkých úrovniach výbavy, ktoré sa líšia v závislosti na trhu. V USA bolo Probe predávané vo výbavách GL, LX a GT.

Motorové špecifikácie

Druhá generácia (19931997) 

Pre modelový rok 1993 sa spojili dizajnové tímy Fordu a Mazdy a vytvorili Probe druhej generácie. Opäť malo nové Probe spoločnú platformu s Mazdou MX-6 a 626. Ford sa sústredil na interiérové a exteriérové úpravy, kým Mazda pripravila motor a podvozok. Po technickej stránke je druhá generácia Fordu Probe na 60 % Mazda a na 40 % Ford. Ford/Mazda tím takisto predĺžil karosériu o , rozšírili ju o  a znížili hmotnosť o 56 kg. Spolu s radom ďalších vylepšení, Ford priniesol skúsenosti z mnohých dní na trati na rysovaciu dosku, čím vytvorili jedno z najlepšie ovládateľných automobilov na ceste. Základný model dostal nový Mazda 2,0 L 4-valcový motor so 16 ventilmi a s dvomi vačkovými hriadeľmi v hlave valcov, ktorý vyvíjal výkon 85 kW/115 koní pri 5 500 ot/min a krútiaci moment 168 Nm pri 3 500 ot/min. Model GT bol poháňaný novým 24-ventilovým 2,5 L 6-valcovým motorom Mazda s viacbodovým vstrekovaním, štyrmi vačkovými hriadeľmi a počítačom riadeným nasávaním. Motor V6 vyvíjal výkon 121 kW/164 koní pri 6 000 ot/min a krútiaci moment 211 Nm pri 4 000 ot/min.

Modely

Referencie 

3.

Iné projekty

Externé odkazy 
 Performance Probe
 FPDrivers Forum

Probe
Automobily s predným náhonom
Športové automobily nižšej strednej triedy
Športové automobily
Kupé
Som (Maďarsko)

Som je obec v Maďarsku v Šomodskej župe v obvode Siófok.

Má rozlohu  a žije tu 685 obyvateľov (2008).

Externé odkazy 
O obci Som

Obce v Maďarsku
Malá morská víla (socha)

Malá morská víla je socha predstavujúca postavu z rovnomennej rozprávky Hansa Christiana Andersena, ktorý ju literárne stvárnil spolovice ako ženu a spolovice ako rybu. Je umiestená v kodanskom prístave v Dánsku. Jej výška je 125 cm a váha okolo 175 kg.

Iné projekty

Zdroje 

Sochy v Dánsku
Malá morská víla

Malá morská víla môže byť:
socha v kodaňskom prístave, pozri Malá morská víla (socha)
literárne rozprávkové dielo od Hansa Christiana Andersena, pozri Malá morská víla (literárne dielo)
české spracovanie rovnomennej rozprávky režiséra Karla Kachyňu z roku 1976 (Malá mořská víla), pozri Malá morská víla (český film)
spracovanie rovnomennej rozprávky v koprodukcii Bulharska (Русалочка; čítaj Rusaločka) a ZSSR (Русалка; čítaj Rusalka) z roku 1976, pozri Malá morská víla (bulharsko-sovietsky film)
filmové spracovanie rovnomennej rozprávky vyrobené v štúdiu Walta Disneyho v roku 1989, pozri Malá morská víla (Walt Disney film)
dánsky balet od tamojšieho hudobného skladateľa Valdemara Finiho Henriquesa, pozri Malá morská víla (balet)
Radio/Video

„Radio/Video“ je airplay singel americkej rockovej skupiny System of a Down z albumu Mezmerize. 

V piesni sa striedajú intenzívne refrény a melodické, synkopované verše. Oba používajú zložité vokálne harmónie od Tankiana a Malakiana. Skladba je napísaná v tónine F# mol.

Externé odkazy 
Text piesne

Piesne z 2005
Piesne skupiny System of a Down
Mista

Mista, vlastným menom Soňa Šimorová (* 19. január 1987, Bratislava, Slovensko) je česká speváčka so slovenskými koreňmi.

Diskografia 
 2010 - Emotions
 2012 - Show Me
 2016 - EP Back2Roots
2019 - CD Album "Cesty Života"

Single
 2010 - „Emotions“
 2010 - „Vendetta“
 2011 - „Rock It! (United)“ První oficiální singl Sony Music
 2012 - „Never Hide“
 2012 - „Cash Out“
 2012 - „Show Me“
 2013 - „Feel The Breeze“
 2014 - „Go Wild“
 2015 - „Catwalk Fever“
 2016  - „Take Me Home“
 2016  - „Deň s Tebou“
 2017  - „Sme Tu Len Raz“
 2017  - „Kam Ísť“
2018 - „Prežijem s láskou“
2018 - „Nespálme mosty“
2019 - „Kyslík“
2019 - „Každé ráno“

Eurovízia 
 2010 – „Emotions“
 2011 – „Vendetta“

Žijúci ľudia
Slovenské speváčky
Osobnosti z Bratislavy
2. hokejová liga (Slovensko) 2006/2007

2. hokejová liga (Slovensko) 2006/2007 bola štrnástou sezónou 2. hokejovej ligy. Súťaž bola rozdelená do dvoch skupín. Po základnej časti sa hrala nadstavba. V skupine východ bol rovnaký počet účastníkov ako potrebný počet účastníkov pre nadstavbu, tak sa hralo iným systémom ako v skupine západ. Prví z každej skupiny sa stretli vo vzájomných zápasoch o postup do 1. hokejovej ligy. Víťazom sa stalo družstvo HC 46 Bardejov, ktoré porazilo vo finále družstvo ŠK Matterhorn Púchov.

Skupina Západ

Základná časť

Nadstavba

Skupina Východ

Základná časť

Nadstavba

Baráž o postup

Externé zdroje 
 SZĽH sezóna 2006/2007

Sezóny slovenskej hokejovej ligy
Ľadový hokej v 2006
Ľadový hokej v 2007
2. hokejová liga (Slovensko) 2005/2006

2. hokejová liga (Slovensko) 2005/2006 bola trinástou sezónou 2. hokejovej ligy. Súťaž bola rozdelená do dvoch skupín. Po základnej časti sa hrala nadstavba. Prví dvaja z každej skupiny postúpili do 1. hokejovej ligy. V zápasoch o celkového víťaza porazilo družstvo HK Ružinov 99 Bratislava družstvo MHK SkiPark Kežmarok  na zápasy.

Skupina Západ

Skupina Východ

Zápasy o víťaza

Externé zdroje 
 SZĽH sezóna 2005/2006

Sezóny slovenskej hokejovej ligy
Ľadový hokej v 2005
Ľadový hokej v 2006
Oshkosh Corporation

Oshkosh Corporation, predtým Oshkosh Trucks je americký výrobca a konštruktér špeciálnych nákladných automobilov a nadstavieb a vyslobodzovacích vozidiel. Spoločnosť sídli v meste Oshkosh v štáte Wisconsin v USA. Zamestnáva 12 300 ľudí po celom svete. Je rozdelená do štyroch základných obchodných skupín: Prístupové zariadenia, obrana, požiarne a záchranná zariadenia a komerčné zariadenia.

Produkty 
Prístupové zariadenia
Kĺbové teleskopické zvíhacie plošiny
Elektrické výložníkové plošiny
Stožiarové výložníkové plošiny
Prípojné výložníkové plošiny
Teleskopické výložníkové plošiny
Nožnicové plošiny
Kolmé posádkové plošiny
L návesy

Obrana
FMTV
Global HET
HARV (Heavy Army Recovery Vehicle)
 Heavy Expanded Mobility Tactical Truck – HEMTT a HEMTT-A3 (hybridný kamión).
 Heavy Equipment Transporter
 Homeland Security veliteľské vozidlo
 LVS (Logistics Vehicle System)
M-ATV (MRAP All-Terrain Vehicle)
 MTVR (Medium Tactical Vehicle Replacement)
 Sand Cat
 TFFT (Tactical Fire Fighting Truck)
 Packhorse trailer system

Požiarne a vyslobodzovacie vozidlá
Vlastné podvozky
Čerpadlá
Záchranné vozidlá
Antény
Cisternové vozidlá
Mobilné zdravotnícke vozidlá
Vnútorná bezpečnosť
Vysielanie
Sanitné vozidlá
Odťahové vozidlá
Nákladné vozidlá
Side Loading Vehicle Retriever (SLVR)
Striker ARFF vozidlá
H-Series snežné pluhy
P-Series snežné pluhy

Komerčné vozidlá
Čelné nakladače
Zadné nakladače
Bočné nakladače
Štandardné domiešavače
Bridgemaster mixer
SMS posuvný domiešavací systém
Domiešavače s čelným výpustom
Žeriavy montované na nákladných automobiloch
Mechanické nákladné automobily
Nákladné automobily na mazivá
Nákladné automobily na pneumatiky
Vzduchové kompresory
Prenosné lisy

Referencie

Externé odkazy 
Oshkosh Corporation
Oshkosh Defense

Zdroje 

Podniky v USA
Výrobcovia stavebných strojov
Výrobcovia nákladných automobilov
Taxi (film)

Taxi je francúzska akčná komédia režiséra Gérarda Pirèsa podľa scenára Luca Bessona, v hlavnej úlohe so Samym Nacerim.

Dej 

Daniel (Samy Naceri) žije v Marseille a pracuje ako poslíček pre rozvoz pizze na skútri. Vďaka tomu sa v meste vyzná. Rozhodne sa skončiť s neperspektívnym zamestnaním a pustí sa do kariéry taxikára. Začne sa mu dariť aj v osobnom živote, pretože začne chodiť so svojou kamarátkou Lily (Marion Cotillardová), ale obaja prakticky nie sú schopní nájsť pre seba v noci čas. Pretože je ale milovník rýchlosti, nemôže byť jeho taxík obyčajný. Svoj Peugeot 406 vybaví športovým motorom a aerodynamickými prvkami a stane sa nedostihnuteľným pre tunajšiu dopravnú políciu. Tá medzitým pracuje na pláne, ako chytiť nemecký gang bankových lupičov, jazdiacich na rýchlych autách Mercedes-Benz. U polície pracuje aj smoliar Emilián (Frédéric Diefenthal), ktorému sa nedarí získať vodičský preukaz. Daniel raz zvezie jeho matku a spriatelí sa s ňou. Ona však tají, že jej syn je policajt. Daniel ho raz zvezie do práce, ale nedodrží predpisy. Emilián ho tak zatkne, ale nezavrie ho. Chce prelomiť svoju smolu a tak sa s Danielom dohodne, že mu pomôže chytiť gang. Obaja zistia, že lupiči miznú tak, že Mercedesy prelakujú. Vymyslia plán ako gang vylákať z mesta na rozostavanú diaľnicu, kde ich chytí polícia. Za svoj čin obaja získajú vyznamenanie a polícia zaistí Danielovi štart na Veľkej cene Francúzska.

Predaj 
Pokiaľ ide o predaj, je „Taxi“ jednou z najúspešnejších francúzskych sérií vôbec, čím celosvetovo zarobil 200 miliónov USD a 23 miliónov USD vo Francúzsku.

Referencie

Externé odkazy 
 
 

Filmy z 1998
Francúzske akčné filmové komédie
Marine Le Penová

Marine Le Penová (rod. Marion Anne Perrine Le Pen; * 5. august 1968, Neuilly-sur-Seine, Hauts-de-Seine, Francúzsko), je francúzska advokátka a nacionalistická politička. Od roku 2003 podpredsedníčka krajne pravicovej strany Rassemblement National, ktorá sa premenovala z pôvodného názvu Front National. V rokoch 19982004 bola členkou regionálnej rady regiónu Nord-Pas-de-Calais, následne v rokoch 20042009 členka regionálnej rady regiónu Île-de-France.

Od roku 2004 je poslankyňou Európskeho parlamentu.

Je najmladšou dcérou Jean-Marie Le Pena.

V roku 2012 ohlásila svoju kandidatúru v prezidentských voľbách Francúzska. Na túto voľbu obdržala 500 potrebných podpisov starostov a primátorov. Vo voľbe v prvom kole skončila ako tretia, do ďalšieho nepostúpila. Dosiahla 17,90% voličských hlasov, čo bol v dovtedajšej histórii najlepší výsledok. 

18. mája 2013 bola mediálne oznámená jej nehoda, pri ktorej utrpela pri páde do prázdneho bazéna zlomeninu chrbtice. 

2. júla 2013 bol publikovaný v Le Monde článok o zrušení parlamentnej imunity poslankyne Európskeho parlamentu Marine Le Pen.

Rodina
Marine Le Penová sa vydala za Francka Chauffroya, riaditeľa podniku, pracujúceho pre Front national, s ktorým má tri deti (Jehanne, Louis a Mathilde). Jej deti sú pokrstené v katolíckom kostole „Saint Nicolas du Chardonnet“. Rozviedla sa v 1999, znovu sa vydala za  Érica Lorio, bývalého volebného tajomníka FN a bývalého regionálneho poradcu v Nord-Pas-de-Calais, s ktorým je už tiež rozvedená. Jej partnerom je aktuálne Louis Aliot, viceprezident Front national  a generálny tajomník strany od 2005 do 2010.

Autobiografia 
 À contre-flots, éd. Jacques Grancher, coll. "Grancher Depot", Paris, 2006, 322 p., broché, 15 x 22 cm, ISBN 2733909576, 9782733909577

Referencie

Iné projekty

Externé odkazy 
 Európsky parlament
 Oficiálny životopis

Francúzski politici
Poslanci Európskeho parlamentu z Francúzska
Ženy v politike
Osobnosti z Neuilly-sur-Seine
Poslanci Európskeho parlamentu (2009 – 2014)
Poslanci Európskeho parlamentu (2004 – 2009)
Kandidáti na prezidenta Francúzskej republiky (2012)
Kandidáti na prezidenta Francúzskej republiky (2017)
Cypress Hill

Cypresss Hill je americká hip-hopová skupina z mesta South Gate v Kalifornii. Bola prvou latin hip-hopovou skupinou, ktorá mala platinové a multi-platinové albumy, ktorých celosvetovo predala viac ako 18 miliónov. Je jednou z najznámejších skupín vo West Coast hip-hop a je kritikmi pozitívne hodnotená pre svoje tri prvé albumy. Tiež je známa obhajovaním lekárskeho a rekreačného používania marihuany v USA.

Diskografia 

Cypress Hill (1991)
Black Sunday (1993)
Cypress Hill III: Temples of Boom (1995)
Unreleased and Revamped (1996)
Cypress Hill IV (1998)
Skull & Bones (2000)
Stoned Raiders (2001)
Till Death Do Us Part (2004)
Rise Up (2010)
Cypress X Rusko (2012)
 Elephants on Acid (2018)
 Back in Black (2022)

Ocenenia a nominácie
Grammy Awards

MTV Video Music Awards

Členovia
Súčasní
 B-Real – hlavné rapovanie 
 Sen Dog – rapovanie 
 DJ Muggs – turntables, produkcia 
 Eric Bobo – bicie, perkusie 

Bývalí
 Mellow Man Ace - rapovanie

Referencie

Externé odkazy 
 Oficiálna stránka
 
 Oficiálna Facebook stránka
 B-Real - oficiálna webstránka

 
Raprockové hudobné skupiny
Hiphopové hudobné skupiny USA
Hudobné skupiny z Kalifornie
Hudobné skupiny z 1988
Interpreti Columbia Records
Janka Bleyová

Janka Bleyová (* 9. február 1953, Banská Bystrica) je slovenská žurnalistka a autorka námetov a scenárov v rámci televíznej dokumentárnej tvorby. Pochádza z rodiny ekonómky Emílie Bleyovej (rod. Harmanovej) a právnika JUDr. Ctibora Bleya, ktorý stál pri zrode slovenského filmu ako spoluzakladateľ putovných kín a ako jeden z prvých riaditeľov Slovenského filmu.

Špecializácia v oblastiach 
 zdravotníctvo – legislatíva v zdravotníctve
 ochrana práv pacientov
 etika a etický kódex v zdravotníctve
 problematika závislostí
 záchranárstvo
 lieková politika
 policajná kynológia

Spolupráca s odbornou verejnosťou 
Spolupracuje s významnými odborníkmi zo všetkých oblastí zdravotníctva, sociálnej práce, policajnej kynológie, záchranárstva atď.

Vo voľnom čase sa venuje písaniu námetov a scenárov a pomoci ľuďom v núdzi. V súčasnosti pôsobí ako redaktorka v Slovenskom rozhlase. Žije v Bratislave a má tri deti.

Jej prácu v prospech skvalitnenia zdravotnej starostlivosti a zlepšenia prístupu lekárov k pacientom ocenili také osobnosti ako Prof. MUDr. Viliam Fischer, CSc. FICS., Christiaan Barnard, MUDr. Ivan Novotný, MUDr. Pavol Kunovský, MUDr. Eva Siracká DrSc. a ďalší.

Ocenenia 
 Slovenský syndikát novinárov 
 Slovenský syndikát novinárov – Život bez drogy 2006 
 Nadácia otvorenej spoločnosti

Referencie 
 Kongres urgentnej medicíny 
 Slovenský rozhlas 

Narodenia v 1953
Slovenskí novinári
Juraj Tóth

Doc. RNDr. Juraj Tóth, PhD. (* 28. marec 1975, Bratislava) je slovenský astronóm a vysokoškolský pedagóg.

V roku 1998 absolvoval štúdium astronómie a astrofyziky na Fakulte matematiky a fyziky Univerzity Komenského v Bratislave. Zároveň v rovnakom roku zaznamenal významné pozorovanie Leoníd, meteorického roja, z modranského observatória v Harmónii, ktoré neskôr publikoval v časopise Earth, Moon, and Planets.

Vyučuje astronómiu na Fakulte matematiky a fyziky Univerzity Komenského v Bratislave. Publikoval v mnohých časopisoch pre astronómiu, so špecializáciou na meteoroidy. 20. marca 2010 v rámci terénej expedície v obci Vyšný Klátov našiel prvý úlomok meteoritu „Košice“, ktorý tu padol z 28. februára na 1. marca. Ide o prvý slovenský meteorit s rodokmeňom, a 14. na svete.

Je členom International Astronomical Union Je zapísaný v Minor Planet Center ako objaviteľ a spoluobjaviteľ šestnástich planétiek v rokoch 1998 až 2001.

Jeho dielo Orbital Evolution of Příbram and Neuschwanstein uverejnil Smithsonian Astrophysical Observatory.

Je po ňom pomenovaný asteroid 24976 Jurajtoth.

Je ženatý a má tri deti.

Publikácie 
 On activity of Leonids from visual observation in 1985-1997 (1998)
 Leonid meteor shower – new view? (2002)
 P. Paľuš, J. Masarik, S. Ševčík, J. Tóth, P. Vereš: Dotyky s vesmírom. (2010)

Referencie

Externé odkazy 
 Juraj Tóth na stránke UK 
 Biografia  

Slovenskí astronómovia
Objavitelia planétok
Absolventi Fakulty matematiky, fyziky a informatiky Univerzity Komenského v Bratislave
Vyučujúci na Fakulte matematiky, fyziky a informatiky Univerzity Komenského v Bratislave
Osobnosti z Bratislavy
Naked News

Naked News je abonentská webová stránka obsahujúca televízne spravodajstvo, ktorá sama seba prezentuje ako „program, kde nie je čo skrývať“. Obsah je pripravovaný každý deň v Toronte. Dohromady je vždy týždenne vytvorených šesť dvadsaťpäťminútových dielov. Správy sú prečítané úplne nahými moderátorkami. Mužský variant ukončil svoju činnosť 31. októbra 2007. Naked News TV je druh pay-per-view či predplatiteľskej služby.

Naked News sú tiež v skrátenej verzii vysielané v nočných hodinách na CITY-TV.

Zdroj

Iné projekty

Externé odkazy 
 Oficiálna stránka 
 Naked News na vanderbiltorbis.com 

Televízne programy
Erotické a pornografické stránky
Tahoe

Tahoe () je veľké sladkovodné jazero v pohorí Sierra Nevada v USA. Nadmorská výška hladiny jazera je  a nachádza sa pri hranici štátov Kalifornia a Nevada, na západ od mesta Carson City. Jazero Tahoe je najväčšie vysokohorské jazero v Severnej Amerike. Je hlboké 501 metrov, čím je druhým najhlbším jazerom v USA (najhlbšie je Crater Lake v Oregone, ). 

Tahoe je hlavnou turistickou atrakciou Nevady a Kalifornie. Nachádza sa tu množstvo lyžiarskych stredísk, letných rekreácií a turistických atrakcií. Lyžovanie je významnou súčasťou ekonomiky tohto kraja a takisto aj reputácie. Scenérie hôr a jazera sú celoročnou atrakciou. Na Nevadskej strane sa nachádzajú veľké kasína. Diaľnice poskytujú celoročný prístup z Rena, Carson City či Sacramenta.

Geografia 
Tahoe je druhým najhlbším jazerom v USA s maximálnou hĺbkou 501 metrov, čím sa zaradilo za jazero Crater Lake v Oregone, ktoré je hlboké 594 metrov. Tahoe je takisto 16. najhlbším jazerom na svete, a 5. najhlbšie v priemernej hĺbke. Jazero Tahoe je dlhé približne  a široké  pričom breh má dĺžku  a plocha má . Približne dve tretiny plochy jazera patria Kalifornii. Južnému pobrežiu dominuje mesto South Lake Tahoe, ktoré susedí s mestom Stateline, kým mesto Tahoe City sa nachádza na severozápadnom pobreží jazera Tahoe.

Referencie

Iné projekty

Externé odkazy 
Lake Tahoe Hotel Reservations – stránka o hoteloch Lake Tahoe
Lake Tahoe Data Clearinghouse – USGS/Western Geographic Science Center

VisitRenoTahoe.com – Reno-Sparks Convention and Visitors Authority

Zdroje 

Jazerá v USA
Geografia Kalifornie
Geografia Nevady
Bezodtokové jazerá
Horské jazerá
Diskové koleso z ľahkej zliatiny

Diskové koleso z ľahkej zliatiny zjednodušene len koleso z ľahkej zliatiny alebo aj ľahkozliatinové koleso je automobilové (automobil, motocykel, nákladný automobil) koleso, ktoré je vyrobené so zliatiny hliníka alebo horčíka (alebo niekedy aj kombinácia oboch) a je vyrobené ako jeden celok, t. j. disk kolesa spolu s ráfikom. Tieto kolesá sú ľahšie a pevnejšie a poskytujú lepšie vedenie tepla a takisto aj vzhľad.

Vlastnosti 
Oproti oceľovým kolesám majú kolesá z ľahkých zliatin výhodu vo svojom estetickom vzhľade. Kolesá s vysokým podielom horčíka sú navyše mimoriadne ľahké, čo sa odráža na lepšom pružení. Ľahšie kolesá z ľahkých zliatin znižujú veľkosť neodpruženej hmoty, čo sa pozitívne prejavuje na jazdných vlastnostiach vozidla. Pritom pokles hodnôt zotrvačných síl rotujúceho kolesa zvyšuje dynamiku akcelerácie aj brzdenie. Zníženie celkovej hmotnosti vozidla môže tiež prispieť k zníženiu spotreby paliva. Kolesá z ľahkých zliatin sú lakované, preto im, zvlášť v zime, hrozí, že sa v slanom prostredí táto vrstva poškodí a zliatina kovov pod lakom začne galvanicky korodovať, to môže zas viesť k úniku vzduchu z pneumatiky. Kolesá z ľahkých zliatin nie sú, na rozdiel od plechových diskov zvárané.

Horčíkové kolesá 
Kolesá zo zliatiny horčíka sa používajú najmä pre pretekárske automobily, prípadne pre exkluzívne a športové modely automobilov. Kolesá sú vyrábané kovaním zo zliatiny horčíka (ZK60, AZ31 a AZ91). Kolesá zo zliatiny horčíka sú používané pre kolesá motocyklov. Hmotnosť priemerného automobilového kolesa z horčíka je asi 5 (v závislosti na veľkosti). Na rozdiel od bežného kolesa z hliníkovej zliatiny, kde môže byť hmotnosť až dvojnásobná. Nevýhodou kolies z horčíkovej zliatiny je horľavosť, z toho dôvodu boli horčíkové kolesá v rámci niektorých motoristických pretekov zakázané.

Známi výrobcovia kolies z ľahkých zliatin 
 5Zigen
 ADVAN
 Alcoa (výrobky z hliníkovej zliatiny)
 Alessio
 Alutec
 American Racing
 Asanti
 BBS
 Brock
 Dotz
 Enkei
 König
 Lexani
 OZ Racing
 RO_JA
 Ronal
 Schmidt
 Speedline
 SSR
 TSW
 Volk Racing
 Weld Racing
 Work

Referencie

Iné projekty

Externé odkazy 
 Kolesá z ľahkých zliatin, kované kolesá a liate kolesá – Články a fotografie

Kolesá
Recovery

Recovery je v poradí siedmy štúdiový album od amerického rappera Eminema vydaný 18. júna 2010. Pôvodne malo ísť o pokračovanie jeho predošlého albumu Relapse, Eminem ale 14. apríla 2010 oznámil, že jeho nový album sa bude volať Recovery. Producentsky sa na albume podieľali Dr. Dre, Alex Da Kid, Boy-1da, DJ Khalil, Just Blaze.

Album debutoval na prvom mieste amerického Billboardu s 741 000 predanými kópiami. Celosvetovo sa ho za prvý týždeň predalo 1 098 000 kusov. Recovery sa stal v USA najpredávanejším albumom roka s 3,42 milióna predaných kópií a v rebríčku celosvetovo najpredávanejších albumov roka skončil druhý s 5,8 miliónmi predaných kópií. Z albumu doteraz vyšli 3 single, ktoré mali úspech v rebríčkoch, vrátane hitu „No Love“ a celosvetových hitov „Not Afraid“ a „Love the Way You Lie“. Napriek menším výhradám voči konzistencii albumu, Recovery získal pozitívne hodnotenia od väčšiny hudobných kritikov, ktorí chválili Eminemovo rapovanie. Album získal cenu Grammy za najlepší rapový album.

Zoznam skladieb 

Bonusové skladby

Referencie 

Hudobné albumy z 2010
Albumy Eminema
Airbus A330 MRTT

Airbus A330 Multi Role Tanker Transport (MRTT) je tankovacie lietadlo postavené na základe civilného Airbusu A330-200. A330 MRTT si objednali Royal Australian Air Force (RAAF), Royal Air Force (RAF), Kráľovské saudské vzdušné sily a Vzdušné sily Spojených arabských emirátov. Lietadlo EADS/Northrop Grumman KC-45 je verziou A330 MRTT pre United States Air Force.

Charakteristika 
Jednou z najväčších výhod použitia A330 ako tankovacieho lietadla je jeho obrovská kapacita palivových nádrží. 111 000 kg paliva je uskladnených v krídlach, čo umožňuje prevážať v trupe náklad až do hmotnosti 43 ton. Množstvo prevážaného paliva môže byť ďalej zväčšené inštaláciou podpodlahových palivových nádrží, ktoré nijako neobmedzujú kapacitu nákladného/prepravného priestoru. Ďalšou výhodou A330 MRTT je, že dvojmotorový A330 zdieľa rovnaké krídlo ako štvormotorový A340. To dovoľuje pri A330 MRTT využiť dva vonkajšie úchytné body, na ktorých sú na A340 vonkajšie motory, pre inštaláciu tankovacích podvesov.

Varianty 
A330 MRTT 
KC-30A 
Voyager

Používatelia 
 Austrália
 Royal Australian Air Force objednalo 5 lietadiel, s tromi v súčasnosti ukončenými testovacími letmi. RAAF ich prevezme v júni 2011.

 Saudská Arábia
 Kráľovské saudské vzdušné sily objednali 6 lietadiel.

 Spojené arabské emiráty
 Vzdušné sily Spojených arabských emirátov objednalo 3 lietadlá.

 Royal Air Force si prenajme 14 lietadiel, s dvomi v súčasnosti postavenými a podrobujúcimi sa testovacích letov.

Špecifikácie 
ZdrojA330 MRTT KC-30, Airbus A330

Hlavné charakteristiky 
 Posádka: 2 piloti, 1 AAR operátor
 Kapacita: 380 cestujúcich a 8 vojenských lôžok + 1LD6 kontajner + 1LD3 kontajner (náklad dolnej paluby)
 Dĺžka: 
 Rozpätie krídel: 
 Výška: 
 Plocha krídel: 
 Prázdna hmotnosť: 125 000 kg
 Užitočné zaťaženie: Zaťaženie nie pre palivo: 45 000 kg
 Maximálna vzletová hmotnosť: 233 000 kg
 Pohonná jednotka: 2 × Rolls-Royce Trent 772B alebo General Electric CF6-80E1A4 alebo Pratt & Whitney PW 4168A dvojprúdové motory , 320 kN každý
 Maximálny objem paliva: 111 000 kg

Výkony 
 Maximálna rýchlosť: /h
 Cestovná rýchlosť: /h
 Dolet: 
 Dostup:

Referencie

Iné projekty

Externé odkazy 
 Stránka o A330 MRTT na Airbus Military
 Oficiálna KC-30 Tanker stránka

Vojenské dopravné lietadlá
Tankovanie počas letu
Propane Nightmares

„Propane Nightmares“ je druhý singel austrálskej drum and bassovej skupiny Pendulum z ich druhého štúdiového albumu In Silico. Singel obsahuje prvky piesne „Million Miles From Home“ od nemeckej happy hardcorovej skupiny Dune.

Pieseň bola v Austrálii a na Novom Zélande vydaná 12. apríla 2008 výhradne vo forme digital download, kde bola skupina v tom čase na turné. Neskôr, 21 .apríla bola globálne vydaná vo forme digital download a vo fyzických formátoch 28. apríla.

Formáty a zoznam skladieb 
Toto sú hlavné formáty a súvisiace zoznamy skladieb singlu „Propane Nightmares“, ktorý napísal Rob Swire, Bernd Burhoff, Oliver Froning a Jens Oettrich.

12″ vinyl singel
(WEA445T; vydaný 28. apríla 2008)
A. „Propane Nightmares“ –  5:13
B. „Propane Nightmares“ (V. I. P. mix) – 5:22

CD Singel
(WEA445CD; vydaný 28. apríla 2008)
„Propane Nightmares“ (radio edit) – 4:19
„Propane Nightmares“ (original version) – 5:13

Digital EP
(iTunes Store, 7digital; vydaný 18. apríla 2008)
„Propane Nightmares“ –  5:13
„Propane Nightmares“ (V. I. P. mix) – 5:22
„Propane Nightmares“ (VST remix) – 4:48

Promo CD singel
„Propane Nightmares“ (Celldweller remix) – 5:36
„Propane Nightmares“ (VST remix) – 4:48

Zostava 
Nasledujúci ľudia prispeli k výrobe singlu „Propane Nightmares“.
Rob Swire – vokály, syntetizátor, mixovanie
Peredur ap Gwynedd – gitara
Paul Kodish – bicie
Gareth McGrillen – basová gitara, druhotné vokály 
Andy Wood – trombón
Andy Greenwood – trúbka
Craig Wild – trúbka
Simon Askew – mixovanie
John Davis – mastering

Referencie

Externé odkazy 
 Pendulum Video – "Propane Nightmares"
 Text piesne

Single z 2008
Single skupiny Pendulum
Piesne z 2008
Piesne skupiny Pendulum
Piesne zložené Robom Swirom
Willard Libby

Willard Frank Libby (* 17. december 1908, Grand Valley, Colorado, USA – † 8. september 1980, Los Angeles, Kalifornia) bol americký chemik a fyzik. Vynašiel atómové hodiny a objavil metódy využitia uhlíka 14C pre určenie veku archeologických a umeleckých artefaktov.

Libby bol fyzikálny chemik a zaoberal sa rádioaktivitou a izotopmi. Za objav uhlíkovej metódy C14 používanej na stanovenie veku organických zvyškov dostal v roku 1960 Nobelovu cenu.

Životopis 
V rokoch 1927 až 1933 študoval chémiu na univerzite v Berkeley, dizertačnú prácu venoval rádioaktivite lantanoidov. Bezprostredne po skončení štúdia sa stal asistentom profesora. V 30-tych rokoch postavil prvý Geigerov-Müllerov počítač v USA. V roku 1934 vyvinul časticový detektor na meranie slabej rádioaktivity.

Na základe Guggenheimovho štipendia sa podieľal v rokoch 1941 až [1945] na Columbijskej univerzite na Projekte Manhattan. Pracoval v skupine H. C. Ureya, ktorá vďaka Libbyho vedomostiam lepšie pochopila koróziu a objavila materiály odolné voči nej.

Po vojne prijal pozvanie University of Chicago, kde prednášal do roku 1954. 6. decembra 1946 vyrobil atómové hodiny pracujúce na základe vlastnej oscilácie atómov cézia. Ako pionier rádiochémie a izotopového výskumu objavil v rokoch 19481950 uhlíkovú metódu na datovanie archeologických vzoriek obsahujúcich organické materiály a starých 500 – 50 000 rokov.

Nasledujúcich päť rokov bol ako prvý chemik členom Americkej komisie pre atómovú energiu. V roku 1959 sa vrátil na Kalifornskú univerzitu, kde pracoval až do svojho odchodu do dôchodku v roku 1976. Od roku 1962 tu viedol Inštitút geofyziky a vesmírnej fyziky.

Bol nositeľom mnohých cien a vyznamenaní, vrátane Nobelovej ceny v roku 1960 a Willard Gibbs Award v roku 1958.

Libby bol od roku 1940 do roku 1966 ženatý s Leonorou Hickeyovou, v roku 1945 sa im narodili dvojičky-dcéry. V roku 1966 sa stala jeho druhou manželkou fyzička Leona Woodsová.

Dielo 
 Willard F. Libby: Radiocarbon Dating. University of Chicago Press, Chicago 1952

Referencie

Literatúra 
 R.E. Taylor, 1987, Radiocarbon dating : an archaeological perspective, London, Academic Press, chap. 6.
 Greg Marlowe, 1980, W.F Libby and the archaeologists, 1946-1948, Radiocarbon 22 (3) : Seiten 1005-1014.
 Greg Marlowe, 1999, Year one : radiocarbon dating and American archaeology, 1947-1948, American Antiquity 64 (1) : Seiten 9-32.

Externé odkazy 
 Annotated Bibliography for Willard Libby from the Alsos Digital Library for Nuclear Issues
 Picture, Biography and Bibliographic Resources
 The Nobel Prize in Chemistry 1960
 Biography of Willard Libby
 UCLA Biography
 A digitized collection of documents

Zdroj 

Osobnosti z Colorada
Fyzici USA
Chemici USA
Nositelia Nobelovej ceny za chémiu
Nositelia Nobelovej ceny z USA
Absolventi University of California, Berkeley
Vyučujúci na University of Chicago
Členovia American Academy of Arts and Sciences
Členovia United States National Academy of Sciences
Herstappe

Herstappe je belgická obec vo Flámskom regióne v provincii Limbursko. Obec má najnižši počet obyvateľov v Belgicku.

Obyvateľstvo 
Obec má približne 80  obyvateľov (2010).

Referencie

Iné projekty

Externé odkazy 
 Oficiálne stránky obcí

Obce v belgickej provincii Limbursko
Obilný kombajn

Obilný kombajn je jednoúčelový pojazdný poľnohospodársky stroj, ktorý žne obilie, s adaptérom kukuricu a niektoré ďalšie rastliny (lucernu, slnečnicu, ďatelinu, rascu, bôb, hrach atď.). Spája v sebe tri operácie do jedného prevádzkového procesu (kosenie, mlátenie, triedenie). Pri žatí obilný kombajn oddeľuje zrno od slamy a pliev (teda vykonáva mobilné mlátenie). Nahrubo vyčistené a vymlátené zrno potom premiestňuje do veľkej násypky, z ktorej je po naplnení vysypané do pristaveného (súbežne idúceho) nákladného automobilu alebo prívesu. Odpadovú slamu kombajn vypúšťa za seba na pole do riadku. Slama môže byť tiež ihneď „drvená“ resp. rozrezaná a rozmetaná po poli a tak pripravená k následnému zaoraniu.

Výrobcovia obilných kombajnov 
 Case IH
 Caterpillar
 Claas
 Clayson
 Deutz-Fahr
 Dronningborg
 Fendt
 Fiatagri
 Fortschritt
 Gomselmaš (rus. Гомсельмаш)
 Jenisej
 John Deere
 Laverda
 Massey Ferguson
 MDW
 New Holland
 Rostselmaš
 Sampo

Iné projekty 

Poľnohospodárske stroje
Myles Heskett

Myles Heskett (* 21. november 1977) je bývalý bubeník austrálskej hard rockovej skupiny Wolfmother. V auguste 2008 odišiel spolu s basgitaristom Chrisom Rossom zo skupiny pre hudobné rozdiely. Obaja sú momentálne členmi progresívnej rockovej skupiny Palace Of Fire spolu so spevákom/gitaristom Mattom Blackmanom.

Používa bubny značky Ludwig a činely značky Zildjian.

Ocenenia a nominácie

APRA Awards
APRA Awards sú každoročne odovzdávané od roku 1982 asociáciou Australasian Performing Right Association (APRA).

Referencie

Externé odkazy 
 Koncerty

Žijúci ľudia
Austrálski rockoví bubeníci
Členovia skupiny Wolfmother
Guerrillero Heroico

Guerrillero Heroico (slovensky „Hrdinský partizán“) je fotografia, ktorá je najznámejším portrétom pôvodom argentínskeho lekára a marxistického revolucionára Ernesta (Che) Guevaru.

Fotografia vznikla 5. marca 1960 v kubánskom hlavnom meste Havana počas zhromaždenia na poctu obetí sabotážou spôsobeného výbuchu lode La Coubre, pri ktorom zahynula stovka Kubáncov. Che Guevara mal v čase fotografovania 31 rokov a zhromaždenia sa zúčastnil aj s Fidelom Castrom. Autorom fotografie bol Alberto Korda. Zachycuje charizmatickú tvár Che Guevaru v čiernej baretke s päťramennou hviezdou. Vďaka tejto fotografii sa kontroverzná osobnosť tohto lídra stala koncom 60. rokov 20. storočia kultúrnou ikonou.

Korda hovorí, že počas snímania bol sústredený na Guevarov výraz tváre, ktorý bol v tej chvíli podľa jeho názoru vyobrazením jeho absolútnej nezmieriteľnosti ako aj zlosti a bolesti. Po rokoch Korda pripustil, že fotografia zobrazuje Che Guevaru ako odhodlaného a stoického človeka.

Obraz je prirodzený, nestrojený a zrozumiteľný pre širokú verejnosť a podľa vyjadrenia inštitútu na vysokej umeleckej škole v Marylande je jedným zo symbolov 20. storočia ako aj najslávnejšou a najznámejšou fotografiou sveta. Z tejto fotografie vzniklo nespočetné množstvo výtvarne prepracovaných verzií: vznikli z nej maľby, plagáty, výšivky, hodvábne aplikácie, je bežným motívom pre tetovania, podľa tejto fotografie vznikli sochárske diela, táto fotografia bola reprodukovaná azda na každom povrchu aký sa dá predstaviť. Podľa vyjadrenia múzea Victoria and Albert Museum v Anglicku je táto fotografia najreprodukovanejším fotografickým dielom sveta. Jonathan Green z Kalifornského múzea fotografie poznamenal, že „Kordov obrázok je vnímaný v národoch rôznych jazykov po celom svete ako alfanumerický symbol, či hieroglyf. Záhadne je objavovaný vždy keď niekde vznikne konflikt. Z histórie umenia sa jednoznačne nič iného neidentifikuje podobným spôsobom.“

História obrázku a jeho globálny vplyv sa aj v tomto storočí stal inšpiráciou niekoľkých dokumentov súčasnosti ako je napríklad film Chevolution (réžia Trisha Ziff) z roku 2008, či kniha Che’s Afterlife: The Legacy of an Image (autor: Michael Casey 2009).

Referencie 

Kuba
Revolucionári
Fotografia
Gorlice (mesto)

Gorlice sú mesto a mestská gmina (obec) v juhovýchodnom Poľsku s približne 29 500 obyvateľmi. Nachádzajú sa juhovýchodne od Krakova a južne od mesta Tarnów medzi mestami Jasło a Nowy Sącz v Malopoľskom vojvodstve od roku 1999. Je to sídlo Gorlického okresu.

Partnerské mestá 
  Bardejov, Slovensko
  Kaluš, Ukrajina
  Nyíregyháza, Maďarsko
  Pápa, Maďarsko
  Sosnowiec, Poľsko

Zdroj 

Mestá v Malopoľskom vojvodstve
Svätouspenská univská lavra

Svätouspenská univská lavra je lavra - monastier Ukrajinskej gréckokatolíckej cirkvi v dedine Univ v Peremyšľanskom rajóne vo Ľvovskej oblasti na Ukrajine. Je aj významným pútnickým miestom tejto cirkvi.

Dátum založenia monastiera nie je známy ale už v dokumentoch zo 14. storočia sa spomína ako duchovné centrum Haliče.
V monastieri sa nachádza divotvorná ikona Bohorodičky.

V súčasnosti tu sídlia mnísi studitského spôsobu života - studiti.

Iné projekty

Externé odkazy 
 http://studyty.org.ua/
 http://www.grkat.nfo.sk/Texty/univ.html

Gréckokatolícka cirkev
Parvíz Mušaraf

Parvíz Mušaraf (* 11. august 1943) bol 10. prezident Pakistanu, bývalý predseda vlády a štvorhviezdičkový generál pakistanskej armády vo výslužbe. Od 1999 do 2007 viedol vojenskú vládu. Moc získal 12. októbra 1999 po nekrvavom štátnom prevrate, ktorý ukončil vládu demokraticky zvoleného premiéra Nawaza Sharifa. Svoju vládu ukončil rezignáciou 18. augusta 2008, po nátlaku Pakistanskej ľudovej strany.

Iné projekty 

Narodenia v 1943
Prezidenti Pakistanu
Pakistanskí generáli
Rudolf Kusý

Mgr. Rudolf Kusý (* 25. marec 1976) je slovenský komunálny politik a občiansky aktivista. V súčasnosti starosta mestskej časti Bratislava-Nové Mesto, kandidoval ako nezávislý.

Profesionálna kariéra 
Vyštudoval učiteľstvo na Pedagogickej fakulte Univerzity Komenského v Bratislave. Štúdium ukončil v roku 1999 štátnou skúškou. V nasledujúcich rokoch zastával viacero prevažne manažérskych pozícií, ako tréner a školiteľ. Popri tom sa systematicky venoval práci s mládežou. Pri Bratislavskom  samosprávnom kraji založil Študentský parlament.

Občiansky aktivizmus 
V roku 2009 založil občianske združenie „Za Bratislavu-Nové Mesto“, ktorého cieľom je umožniť občanom mestskej časti presadiť svoje návrhy, predstavy a pripomienky na komunálnej úrovni.

Na základe jeho projektu vzniklo Informačné centrum mladých v Novom Meste.

Zaangažoval miestnu komunitu a vytvoril detské ihrisko na Nobelovej. Pre seniorov vytvoril vzdelávacie centrum v knižnici na Pionierskej ulici.

Politika 
Nie je ani nikdy nebol členom žiadnej politickej strany.

V komunálnych voľbách v roku 2006 bol ako nezávislý kandidát zvolený za poslanca miestneho zastupiteľstva v mestskej časti Bratislava-Nové Mesto.

V novembri 2009 sa stal poslancom Bratislavského samosprávneho kraja, keď uspel ako jediný nezávislý kandidát.

V komunálnych voľbách v roku 2010 bol ako nezávislý kandidát zvolený za starostu mestskej časti Bratislava – Nové Mesto. Zároveň sa stal najmladším starostom na území Bratislavy. Do funkcie nastúpil 23. decembra 2010.

Vo februári 2017 oznámil svoju kandidatúru na predsedu Bratislavského samosprávneho kraja.
Získal 18,55 % a nebol zvolený za predsedu. Skončil druhý.

V novembri 2022 bol zadržaný z dôvodu podozrenia z korupcie.

Referencie

Iné projekty 

Slovenskí politici
Narodenia v 1976
Absolventi Pedagogickej fakulty Univerzity Komenského v Bratislave
Starostovia mestskej časti Bratislava-Nové Mesto
Poslanci Bratislavského samosprávneho kraja
Serafim Sarovský

Prepodobný Serafim Sarovský (19. júl 1754 alebo 1759, Kursk – 2. január 1833, Sarovský monastier) bol ruský pravoslávny mních a svätec.

Pri krste ho nazvali Prochor. Ako desaťročnému sa mu zjavila presvätá Bohorodička v čase, keď bol ťažko chorý.

Ako devätnásťročný vstúpil do Sarovského monastiera. Tam dostal po 8 rokoch meno Serafim. Po 16 rokoch mníšskeho života sa stal pustovníkom. Tisíc dní a tisíc nocí sa modlil kľačiac na kameni v pustovni. Počas pustovníckeho života ťažko pracoval.

Svätý Serafim je známy nielen medzi pravoslávnymi, ale aj na kresťanskom Západe.

Pravoslávna cirkev si sv. Serafima Sarovského pripomína 2. januára. Pamiatka nájdenia jeho pozostatkov je 19. júla.

Literatúra 
 Zozuľak, Ján: Преподобный Серафімъ Саровскїй : Ctihodný Serafim Sarovský. Ужгород : Информационно-издательский центр УУБА им. свв. Кирилла и Мефодия, 2009. 128 s. ISBN 5-98317-113-5

Externé odkazy 
 GrKat.nfo.sk: Prepodobný Serafim Sarovský
 SerafimZbor-BJ.Orthodox.sk: Prepodobný Serafím Sarovský
 Ikona.sk: Sv. Serafim Sarovský (1759 – 1833)

Ruskí pravoslávni svätci
Pustovníci
Ostružina černicová

Ostružina černicová (iné názvy:  černica, staršie:ostružina krovitá , mimo taxonómie: ostružina; lat. Rubus fruticosus agg.) je agregátny druh (teda skupina malých druhov) z čeľade ružovité. Jej plody sú známe ako ostružiny alebo černice. Je to ker.

Živiny a antioxidačné vlasnosti 
Černice sú význačné pre svoj vysoký obsah vlákniny, vitamínu C, vitamínu K, kyseliny listovej, vitamínu B, a mangánu.

Referencie

Iné projekty 

Ružovité
Ovocie
Ovocné kry
Bobuľoviny
Cesta II. triedy 581 (Slovensko)

Cesta II. triedy 581 je cesta II. triedy na Slovensku v okresoch Senica, Myjava a Nové Mesto nad Váhom. Jej dĺžka je 41,687 km.

Priebeh
Cesta II/581 začína na križovatke s cestou I/51 pri obci Rohov a vedie cez Sobotište (križuje II/500) do Myjavy, kde križuje II/499. V okrese Myjava prechádza Rudníkom a Hrašným. 

V novomestskom okrese prechádza cez Starú Turú a za ňou sa križuje s III\1239 . Pred Bzincami  pod Javorinou, sa križuje s III\1240 a pred Novým Mestom nad Váhom sa križuje s III\1230 a končí na križovatke s cestou I/54.

Pozri aj 
 Zoznam ciest II. triedy na Slovensku

Referencie 
 Miestopisný priebeh cestných komunikácií (Slovenská správa ciest)

581
Doprava v okrese Senica
Doprava v okrese Myjava
Doprava v okrese Nové Mesto nad Váhom
Majstrovstvá sveta v hokejbale 2011

Deviate Majstrovstvá sveta v hokejbale 2011 boli najvyššou hokejbalovou súťažou, ktorá sa konala v dňoch 19. - 26. júna 2011 v Bratislave na Slovensku. Na Slovensku sa tak konali už po tretí raz, keď predtým to bolo v rokoch 1996 a 1999. Išlo zatiaľ o najväčšie hokejbalové podujatie, ktoré sa kedy konalo, či už počtom zúčastnených tímov (27), počtom zúčastnených krajín (18), počtom zápasov (87), počtom zúčastnených športovcov (960) a počtom krajín, kam sa prenášali priame televízne prenosy (120).

Štadióny
3 hracie a 2 tréningové plochy.

Skupiny

MUŽI

A Divízia

Skupina A

Zápasy

Skupina B

Zápasy

Play-off

Stretnutia o 7.-10.miesto

Stretnutie o 9.miesto

Stretnutie o 7.miesto

Štvrťfinále

Stretnutie o 5.miesto

Semifinále

Stretnutie o 3.miesto

FINÁLE

B Divízia

Skupina A

Zápasy

Skupina B

Zápasy

Play-off

Stretnutia o 5.-8.miesto (v B Divízii)

Stretnutie o 7.miesto (v B Divízii)

Stretnutie o 5.miesto (v B Divízii)

Semifinále (v B Divízii)

Stretnutie o 3.miesto (v B Divízii)

Stretnutie o 1.miesto (v B Divízii)

Baráž o A Divíziu

Nezapočítava sa do konečného poradia.

Víťazné tímy sa predstavia o 2 roky v elitnej divízii MS.

Konečné poradie tímov

ŽENY

Skupina A

Skupina B

Skupina C

Tabulka pre nasadzovanie do Štvrťfinále

Pozn:
 Podľa reglementu ISBHF sa do výslednej tabulky započítava maximálne skóre 10:0 
 O prvenstvo v tabulke rozhodoval vzájomný minisúboj Kanady a Slovenska v samostatných nájazdoch, v ktorom Kanada zvíťazila 2:1

Play-off

Štvrťfinále

Stretnutia o 5.-9.miesto

Skupina o 7.-9.miesto

Stretnutie o 5.miesto

Semifinále

Stretnutie o 3.miesto

FINÁLE

Konečné poradie tímov

Externé odkazy
Oficiálna stránka Majstrovstiev sveta (backup)
Oficiálna stránka Medzinárodnej hokejbalovej federácie (po anglicky)
Oficiálna stránka Slovenskej hokejbalovej únie

Hokejbal v 2011
Hokejbal na Slovensku
Majstrovstvá sveta v hokejbale
Športové podujatia v Bratislave
Šport na Slovensku v 2011
ŠK Blava Jaslovské Bohunice

ŠK Blava Jaslovské Bohunice je slovenský futbalový klub z Jaslovských Bohuníc, ktorý momentálne pôsobí v tretej najvyššej slovenskej súťaži II.liga - Západ. V sezóne 2010/2011 skončil na 15. priečke, čo znamenalo jeho zostup do III.ligy.

Externé odkazy 
Oficiálna stránka klubu

Jaslovské
FKM Nové Zámky

FKM Nové Zámky je slovenský fubalový klub z Nových Zámkov. Klub vznikol v roku 1907.Sezone 2012/2013 skončili v III.lige západ na 3.miesto.

Zostava

Brankári

 Marián Valenský

 Dalibor Križma

 Viliam Bilkó

Obrancovia

 Zoltán Cingel

 Marcel Gašparík

 Ladislav Hlavačka

 Róbert Ešek

 Marek Horňáček

Záložníci

 Róbert Fiala

 Boris Deszát

 Ivan Andrášik

 Nikola Bukovič

 Tomáš Feješ

 Uroš Novakovič

 Michal Jakubjak

Útočníci

 Martin Král

 Karol Šebík

 Gejza Baranyai

 Martin Prohászka

 Tomáš Mrázek

 Adam Bombicz

 Stanislav Humej

Externé odkazy

Oficiálna stránka klubu

Nové Zámky
Futbalové kluby založené v 1907
Šport v Nových Zámkoch
MFK Vranov nad Topľou

MFK Vranov nad Topľou je slovenský futbalový klub hrajúci tretiu najvyššiu futbalovú súťaž - III.liga - Východ. www.mfkvranov.com

Zostava

Brankári 
  Emil Sudimák
  Martin Kapraľ
 Adrián Gurega

Obrancovia 
  Milan Lukáč
  Marek Babjak C
  Jakub Straka 
  Marek Kozel
  Miroslav Hanuščák

Záložníci 
  Jakub Verčimák 

  Daniel Hreha

  Šimon Kertis
  Marek Mihok
  Lazar Ristovski
  Kristian Močić
 Tomáš Veliký
 Nikolas Kačmárčík

Útočníci 
  Peter Milenky
 Dominik Sabol
  Erik Burcák
 Ivan Petruk 
 Maroš Jakubov

Prehľad umiestnení Vranova od roku 1990 
 1990-1991 - II.SNFL - 8.miesto
 1991-1992 - II.SNFL - 7.miesto
 1992-1993 - II.SNFL - 6.miesto
 1993-1994 - III.liga - 7.miesto
 1994-1995 - III.liga - 11.miesto
 1995-1996 - III.liga - 2.miesto
 1996-1997 - II.SNFL - 10.miesto
 1997-1998 - II.SNFL - 13.miesto
 1998-1999 - II.SNFL - 18.miesto
 1999-2000 - III.SNFL - 10.miesto
 2000-2001 - III.liga - 4.miesto
 2001-2002 - II.liga - 15.miesto
 2002-2003 - III.liga - 1.miesto
 2003-2004 - II.liga - 12.miesto
 2004-2005 - III. slovenská futbalová liga - 8.miesto
 2005-2006 - III. slovenská futbalová liga - 5.miesto
 2006-2007 - III. slovenská futbalová liga - 8.miesto
 2007-2008 - III. slovenská futbalová liga - 6.miesto
 2008-2009 - III. slovenská futbalová liga - 5.miesto
 2009-2010 - III. slovenská futbalová liga - 2.miesto
 2010-2011 - III. slovenská futbalová liga - 11.miesto
 2011-2012 - III. slovenská futbalová liga - 8.miesto
 2012-2013 - III. slovenská futbalová liga - 10.miesto
 2013-2014 - III. slovenská futbalová liga - 15. miesto
 2014-2015 - III. slovenská futbalová liga - 5. miesto
 2015-2016 - III. slovenská futbalová liga - 5. miesto
 2016-2017 - III. slovenská futbalová liga - 6. miesto
 2017-2018 - III. slovenská futbalová liga - 3. miesto
 2018-2019 - III. slovenská futbalová liga - 2. miesto
 2019-2020 - III. slovenská futbalová liga - 3. miesto
 2020-2021 - III. slovenská futbalová liga - 5. miesto

Osobnosti Vranovského futbalu 
 Jozef Kerekeš
 Jozef Kapko
 Michal Pavlov
 František Hoholko - bývalý slovenský futbalista,  ktorý 1x reprezentoval Československo, bývalý hráč VSS Košice
 Mikuláš Soták
 Imrich Béreš
 Július Čačko
 Ján Lengvársky
 Zoltán Molnár
 Alexander Plavčan
 Vladimír Migra
 Ján Urban
 Pavol Ferčák
 Vojtech Christov - bývalý slovenský futbalový rozhodca, rozhodoval napríklad finále MS 1982 ako asistent, ME 1984 ako hlavný rozhodca
 Jaroslav Boroš - bývalý slovenský futbalista, ktorý reprezentoval Československo na OH 1968

Externé odkazy 
 stránka klubu

Kluby 3. ligy